29. ΠΡΟΕΔΡΙΚΟ ΔΙΑΤΑΓΜΑ υπ’ αριθ.264 της 11-19 Οκτ.1999 (ΦΕΚ Α 215) Οργάνωση και εκτέλεση των ΄Εργων Συντήρησης στο ΄Αγιον ΄Ορος Έχοντας υπόψη: 1.Τις διατάξεις της παρ.2 , του άρθρ.7 του νόμ.2021/1992 όπως τροποποιήθηκε με την διάταξη της παρ.13 του άρθρ.7 του Νόμ.2557/1997 (ΦΕΚ Α΄271). 2.Τις διατάξεις του άρθρ.105 του Συντάγματος, του Καταστατικού Χάρτη του Αγίου΄Ορους όπως κυρώθηκε με το ν.δ.10/16 Σεπτ.1926(ΦΕΚ Α΄309) του άρθρ.9 του νόμ.1198/1981 και των ισχυουσών σχετικών Κανονιστικών Διατάξεων του Αγίου ΄Ορους. 3.Τις διατάξεις του άρθρ.81 του νόμ.1958/1991 (ΦΕΚ Α΄122). 4.Την αριθ.1107147/1239/006Α/4.10.1996 απόφαση του Πρωθυπουργού και του Υπουργού Οικονομικών (ΦΕΚ Β΄922). 5.Τις διατάξεις του αρθρ.29Α του νόμ.1558/1985 (ΦΕΚ Α΄137) όπως προστέθηκε με το άρθρ.27 του νόμ.2081/92 (ΦΕΚ Α΄154) και αντικαταστάθηκε με την παρ.2α του άρθρ.1 του νόμ.2469/1997 (ΦΕΚ Α΄38). 6.Το γεγονός ότι από την έκδοση του παρόντος Π.Δ/τος δεν προκύπτει δαπάνη στον Τακτικό Προϋπολογισμό. 7.Τις αριθ.580/1998 και 161/1999 γνωμοδοτήσεις του Συμβουλίου της Επικρατείας μετά από πρόταση της Υπουργού Πολιτισμού και του Υφυπουργού Οικονομικών, αποφασίζουμε: Γενικές Διατάξεις-Πεδίο Εφαρμογής Άρθρ.1.-Στις διατάξεις του παρόντος υπάγονται τα έργα συντήρησης των κινητών και ακινήτων μνημείων που βρίσκονται στο Άγιον ΄Ορος, σε όποια ιστορική περίοδο και αν ανάγονται. Σελ. 416,20 Τεύχος 1315 Σελ. 122 Οι διατάξεις του Π.Δ.99/1992 (ΦΕΚ Α΄46) που αφορούν στον τρόπο σύνταξης των αναγκαίων για την εκτέλεση των έργων μελετών, στην χρηματοδότηση και στον τρόπο εκτέλεσης των έργων εφαρμόζονται και στα έργα συντήρησης στο Άγιον ΄Ορος, επιφυλασσομένων των σχετικών διατάξεων του Καταστατικού Χάρτη του Αγίου΄Ορους και του άρθρ.9 του νόμ.1198/1981. Οργάνωση-Διοίκηση Συντονισμός των΄Εργων Άρθρ.2.-Αρμόδιες υπηρεσίες για την εποπτεία των έργων Συντήρησης στον ΄Αγιον ΄Ορος που εκτελούνται από το Υπουργείο Πολιτισμού είναι η Διεύθυνση Βυζαντινών και Μεταβυζαντινών Μνημείων, η Διεύθυνση Συντήρησης Αρχαιοτήτων και η 10η Εφορεία Βυζαντινών Αρχαιοτήτων (ΕΒΑ). Οι παραπάνω υπηρεσίες έχουν την ευθύνη να προγραμματίζουν και να συντονίζουν την εκτέλεση των έργων σε συνεργασία με τυχόν άλλες συναρμόδιες υπηρεσίες του ΥΠΠΟ και με σύμφωνη γνώμη των κατ’ ιδίαν Ιερών Μονών προκειμένου περί έργων που αφορούν σε αυτές και της  Ιεράς Κοινότητας προκειμένου περί έργων της αρμοδιότητάς της. Η ευθύνη για τη συγκρότηση, την οργάνωση, τη διοίκηση και των συνεργείων συντήρησης ανήκει στη 10η ΕΒΑ σε συνεργασία με τη Διεύθυνση Συντήρησης Αρχαιοτήτων. Προσωπικό Άρθρ.3.-α) Τα συνεργεία συντήρησης αποτε-λούνται από μόνιμο προσωπικό της 10ης Εφορείας που ενισχύεται, για τις ανάγκες εκτέλεσης των έργων, με προσωπικό άλλων κεντρικών περιφερειακών και ειδικών περιφερειακών υπηρεσιών του Υπουργείου Πολιτισμού, που αποσπάται στη 10η Ε.Β.Α., ή μεταβαίνει στο ΄Αγιον΄Ορος με εντολή μετακίνησης εκτός έδρας. 33.Λ.α.29 Άγιον Όρος 349 β)Είναι δυνατή η πρόσληψη προσωπικού με σύμβαση εργασίας ορισμένου χρόνου για την εκτέλεση συγκεκριμένου έργου σύμφωνα με τις διατάξεις του άρθρ.81 του νόμ.1958/1991. Ο Προϊστάμενος της 10ης Ε.Β.Α., προσλαμβάνει το αναγκαίο, για την εκπόνηση των μελετών και εκτέλεση των έργων συντήρησης των μνημείων, προσωπικό διαφόρων ειδικοτήτων, ιδίως αρχαιολόγων, συντηρητών, αρχιτεκτόνων, μηχανικών, ιστορικών καθώς και άλλων εξειδικευμένων ειδικοτήτων η ανάγκη των οποίων προκύπτει κατά περίπτωση. Οι συμβάσεις αυτές μπορούν να ανανεώνονται κατ’ εξαίρεση και κατά παρέκκλιση των περιορισμών της παραπάνω διάταξης σε  περίπτωση που προκύπτει ανάγκη παράτασης των εργασιών και μέχρι την ολοκλήρωσή τους. Η παροχή υπηρεσίας από το προσωπικό αυτό μπορεί να είναι συνεχής ή διακεκομμένη ανάλογα με τις ανάγκες των έργων και τις συνθήκες που επικρατούν στο ΄Αγιο Όρος. γ) Το ωράριο εργασίας του προσωπικού που απασχολείται στο ΄Αγιον ΄Ορος καθορίζεται από τον Προϊστάμενο της 10ης Ε.Β.Α., ανάλογα με τις ιδιαίτερες συνθήκες που επικρατούν στις Ιερές Μονές και τα λοιπά Ιερά Καθιδρύματα του Αγίου΄Ορους. Πρόσθετες Αμοιβές Δαπάνες μετακίνησης Άρθρ.4.-α)Στο προσωπικό που απασχολείται στα έργα συντήρησης στο ΄Αγιο ΄Ορος, μπορεί να καταβάλλεται επιπλέον των αποδοχών τους και μηνιαίο ειδικό επίδομα, κυμαινόμενου ύψους, που ορίζεται κατ’ ανώτατο όριο κατά ειδικότητα, ως ακολούθως: α. Αρχαιολόγοι:      έως        150.000         δρχ. β. Συντηρητές:        έως        150.000         δρχ. γ. Αρχιτέκτονες:      έως        150.000         δρχ. δ. Μηχανικοί:          έως        150.000         δρχ. ε.  Ιστορικοί:            έως        150.000         δρχ. στ.Λοιποί:                έως        100.000         δρχ. Επίσης στο ανωτέρω προσωπικό δύναται να καταβάλλεται και αποζημίωση για υπερωριακή εργασία και για εργασία κατά τις Κυριακές και λοιπές εξαιρέσιμες ημέρες, που καθορίζεται κατά την προβλεπόμενη από τις κείμενες διατάξεις διαδικασία. Οι δαπάνες των παραπάνω αμοιβών βαρύνουν τις πιστώσεις του προϋπολογισμού των έργων που εκτελούνται στο ΄Αγιον΄Ορος. β)Οι δαπάνες οδοιπορικών εξόδων και εκτός έδρας αποζημίωσης του προσωπικού του Υπουργείου Πολιτισμού, που μεταβαίνει με εντολή μετακίνησης στο ΄Αγιον ΄Ορος βαρύνουν τις πιστώσεις των έργων του Αγίου΄Ορους. Στους υπαλλήλους των Υπηρεσιών του ΥΠ.ΠΟ. καταβάλλονται τα οδοιπορικά έξοδα με οποιοδήποτε μέσο και από οποιοδήποτε σημείο εκκίνησης έως το χώρο εργασίας τους στο Άγιον ΄Ορος. Στο προσωπικό του Υπουργείου Πολιτισμού το οποίο μετακινείται εκτός έδρας στο΄Αγιον ΄ Ορος καταβάλλεται ημερήσια αποζημίωση εκτός έδρας διπλάσια της εκάστοτε προβλεπόμενης από τις κείμενες διατάξεις. Κατά τα λοιπά εφαρμόζονται οι  κείμενες περί δαπανών μετακίνησης εκτός έδρας διατάξεις. Προμήθειες υλικών και ανάθεση υπηρεσιών Άρθρ.5.-Οι προμήθειες υλικών, η εκπόνηση μελετών και η εκτέλεση εργασιών μπορούν να πραγματοποιούνται με απευθείας ανάθεση ή με πρόχειρο μειοδοτικό διαγωνισμό. Τα εκάστοτε προβλεπόμενα όρια δαπάνης για απευθείας ανάθεση ή πρόχειρο μειοδοτικό διαγωνισμό ισχύουν και για τα έργα του Αγίου ΄Ορους προσαυξημένα κατά 50%. Άρθρ.6.-Το παρόν ισχύει από τη δημοσίευσή του στην Εφημερίδα της Κυβερνήσεως. (Μετά τη σελ.416,20) Σελ. 416,201 Τεύχος 1315 Σελ. 123 Άγιον Όρος 33.Λ.α.29 350 33.Λ.α.24 Άγιον Όρος 351